E vakatoka tiko ena gauna nikua na veiliutaki ni Lotu Wesele ni dua a gauna buto ka drakidrakita na i tosotoso oya na yabaki 2009.
E kaya na Qase Levu ena nodratou bose vata tiko ena macawa qo na 56 na i Talatala Qase kei ira na kena Tuirara Levu ni gauna oya e sa vinakati saraga me sa takosovi na i tuvatuva kei na cicivaki ni lotu ena vuku ni dredre ni bula vakapolitiki a mai yaco.
Ia e vakavinavinakataka na nodra qaqa ni masu na lewenilotu e Viti, kei o ira mai vavalagi ka cici vakamalua toka mai kina na lotu ena gauna oya me yacova mai nikua.
Mai na 2009, e mai vakadaroi talega kina na Bose ni Koniferedi e a vakavakarau toka mai kina na vanua o Rewa.
Ena yabaki sa oti, me yacova mai oqo, e kaya na Lotu Wesele ni ratou sa na bulia vou tale na nodratou veiwekani.
Ena macawa sa oti, e dua na i lakolako ni veisiko kei na veitalanoa e laki qaravi vua na turaga na Komada ni mataivalu, o Birikadia Mosese Tikoitoga.
Ena macawa talega oqo e ratou laki veisiko vua na Marama Bale na Roko Tui Dreketi na veiliutaki ni lotu.
Era sa vakauqeti tiko na i Talatala Qase ni veiwasewase me ra na qarauna tiko na nodra veimaliwai kei na vanua, ka me na kakua ni mavoa na vanua kei na lewena era veiqaravi kina.
E dua talega na bolebole e sa vakanamata kina na Qase Levu ena yabaki oqo- oya me na semata yani na nona veiwekani kei iratou na i liuliu ni lotu Idu kei na Musulomani e Viti.
E kaya ni oqo na i tavi ni tamata lotu va- Karisito ka kacivi tiko kina na noda bula ena veisiga ena noda segata me da na lomana na Kalou ka lomani ira talega na wekada.
E kaya o Talatala Nawadra ni sa ka bibi talega na nodra matanataki Jisu na i talai ni Kalou ena nodra muri lewa, kei na nodra qarauna na nodra bula vakayago.
Baleta ni yagodra e vale ni Kalou ka dodonu me ra na qarauna na veika era kania ka gunuva.
Esa kacivi talega na nodra bula na i Talatala Qase me ra na kila na veivakatoroicaketaki, na kena revurevu ki na i yau bula eda bula vata kaya ena veisiga.
E dua talega na usutu ni bula ka rau cici vata ga kei na lotu oya na vuli.
E kaya ni sa tiko na i tuvatuva ni lotu ena kena vakarabailevu na vuli e qaravi tiko mai Davuilevu me rawa ni na lako vata na gauna eda sa donuya tiko oqo.
Kei na veika era na gadreva na i tabagone, ena veisau ni bula eda sa donuya tu ena gauna nikua.
Esa vaqaqacotaka tikoga na lotu na veika e dau malumalumu kina, ka bolei tiko na bula ni veiliutaki ena veigauna kece me rawa ni toso kina na cakacaka ni veiqaravi vei ira na lewenivanua.
Eda vakavinavinaka ga na lewenivanua e Viti ni sa tiko na yalo ni sasaga ena kena botani ka vakavinakataki na bula ni veiwekani a mai kasere tu ena dua na gauna.
E sa vakanuinui ni na vaqaqacotaki tiko ga ka meratou na cakacaka vata tiko na lotu, na matanitu kei na vanua ena veigauna kece.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn